**DĖL TURTO, SKIRTO VYSTOMOJO BENDRADARBIAVIMO VEIKLAI VYKDYTI AR HUMANITARINEI PAGALBAI TEIKTI, NEATLYGINTINO PERDAVIMO**

2023 m. sausio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 2 ir 4 dalimi, 11 straipsnio 1 ir 2 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 2 dalies 5 punktu ir 7 dalimi, Valstybės ir savivaldybių institucinių ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278 „Dėl Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo“, 94.5 papunkčiu, Lietuvos Respublikos užsienio ministerijos 2023 m. sausio 18 d. rekomendacija teikti humanitarinę pagalbą Ukrainai, Rokiškio rajono savivaldybės taryba nusprendžia:

1. Teikti skubią humanitarinę pagalbą Ukrainos Respublikai daiktais (elektros generatoriumi).
2. Perduoti Lietuvos Raudonojo Kryžiaus draugijos (asociacija, juridinio asmens kodas 190679146) nuosavybėn skubiai humanitarinei pagalbai Ukrainos Respublikai teikti elektros generatorių (inventorinis Nr. IT-004382, įsigijimo vertė – 1700,00 Eur, likutinė vertė - 1671,67 Eur).
3. Įgalioti Rokiškio rajono savivaldybės administracijos direktorių, jo nesant – Rokiškio rajono savivaldybės administracijos direktoriaus pavaduotoją, pasirašyti šio sprendimo 2 punkte nurodyto turto priėmimo ir perdavimo aktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rokiškio rajono savivaldybės tarybai

**SPRENDIMO PROJEKTO „DĖL TURTO, SKIRTO VYSTOMOJO BENDRADARBIAVIMO VEIKLAI VYKDYTI AR HUMANITARINEI PAGALBAI TEIKTI, NEATLYGINTINO PERDAVIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Perduoti tarptautinei organizacijai Lietuvos Raudonojo Kryžiaus draugijai, savivaldybės turtą, skirtą humanitarinei pagalbai Ukrainos Respublikai teikti.

**Teisinio reglamentavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis, Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 2 ir 4 dalis, 11 straipsnio 1 ir 2 dalys, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 7 dalis, Valstybės ir savivaldybių institucinių ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278 „Dėl Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo“, 94.5 papunktis, Lietuvos Respublikos užsienio ministerijos 2022 m. gruodžio 14 d. rekomendacija teikti humanitarinę pagalbos Ukrainai.

**Sprendimo projekto esmė.**

Vadovaujantis Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 2 ir 4 dalimis, kuriose nurodyta, kad skubi humanitarinė pagalba yra teikiama operatyviai reaguojant į neatidėliotinus poreikius bei skubi ir ilgalaikė humanitarinė pagalba gali būti teikiama piniginėmis lėšomis, maistu, daiktais, sveikatos priežiūros ir kitomis paslaugomis ir priemonėmis pagal humanitarinius poreikius, teikiant civilinės saugos tarptautinę pagalbą, taip pat veiksmais, kuriais atkuriamos būtiniausios gyvenimo sąlygos, mažinama nelaimių rizika, įskaitant pasirengimą nelaimėms ir atsigavimą po jų.

Atsižvelgdami į viešai paskelbtą Tarptautinio Raudonojo Kryžiaus prašymą suteikti humanitarinę pagalbą nelaimės ištiktai Ukrainos Respublikai perduodant elektros generatorius ir vadovaudamiesi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 7 dalimi, prašome priimti sprendimą skirti humanitarinę pagalbą ir neatlygintinai perduoti savivaldybei nuosavybės teise priklausantį ilgalaikį turtą, 6 kw galios elektros generatorių.

**Laukiami rezultatai.** Suteikta humanitarinė pagalba Ukrainos Respublikai.

**Finansavimo šaltiniai ir lėšų poreikis.** Numatomos savivaldybės biudžeto lėšos transportavimo išlaidoms (maršrutu Rokiškis-Panevėžys-Rokiškis).

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėja | Violeta Bieliūnaitė-Vanagienė |